CELEX: 31988R0575
Language: el
Date: 1988-03-01
Title: Κανονισμός (ΕΟΚ) αριθ. 575/88 της Επιτροπής της 1ης Μαρτίου 1988 για τρίτη τροποποίηση του κανονισμού (ΕΟΚ) αριθ. 2707/86 για τις λεπτομέρειες εφαρμογής της περιγραφής και παρουσιάσεως των αφρωδών οίνων και των αεριούχων αφρωδών οίνων

Avis juridique important

|

31988R0575

Κανονισμός (ΕΟΚ) αριθ. 575/88 της Επιτροπής της 1ης Μαρτίου 1988 για τρίτη τροποποίηση του κανονισμού (ΕΟΚ) αριθ. 2707/86 για τις λεπτομέρειες εφαρμογής της περιγραφής και παρουσιάσεως των αφρωδών οίνων και των αεριούχων αφρωδών οίνων  

Επίσημη Εφημερίδα αριθ. L 056 της 02/03/1988 σ. 0022 - 0022 Φινλανδική ειδική έκδοση: Κεφάλαιο 3 τόμος 26 σ. 0099  Σουηδική ειδική έκδοση: Κεφάλαιο 3 τόμος 26 σ. 0099 

***** ΚΑΝΟΝΙΣΜΟΣ (ΕΟΚ) αριθ. 575/88 ΤΗΣ ΕΠΙΤΡΟΠΗΣ  της 1ης Μαρτίου 1988  για τρίτη τροποποίηση του κανονισμού (ΕΟΚ) αριθ. 2707/86 για τις λεπτομέρειες εφαρμογής της περιγραφής και παρουσιάσεως των αφρωδών οίνων και των αεριούχων αφρωδών οίνων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3992/87 (2), και ιδίως το άρθρο 72 παράγραφος 5,  Εκτιμώντας:  ότι ο κανονισμός (ΕΟΚ) αριθ. 3309/85 του Συμβουλίου (3), όπως τροποποιήθηκε τελευταία από τον κανονισμό (ΕΟΚ) αριθ. 538/87 (4), καθορίζει τους γενικούς κανόνες για την περιγραφή και την παρουσίαση των αφρωδών και των αεριούχων οίνων· ότι οι λεπτομέρειες εφαρμογής, που αφορούν τις αναγκαίες διευκρινίσεις και τους λεπτομερείς κανόνες των αρχών που θεσπίστηκαν από τον κανονισμό (ΕΟΚ) αριθ. 3309/85, θεσπίστηκαν από τον κανονισμό (ΕΟΚ) αριθ. 2707/86 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2249/87 (6)·  ότι πρέπει να προβλεφθούν μεταβατικές διατάξεις που επιτρέπουν την πώληση των προϊόντων των οποίων η περιγραφή και η παρουσίαση δεν είναι σύμφωνες με τις κοινοτικές διατάξεις λόγω της τροποποίησής τους·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 10 του κανονισμού (ΕΟΚ) αριθ. 2707/86 προστίθεται η ακόλουθη παράγραφος:  «4. Τα προϊόντα που αναφέρονται στο άρθρο 1 παράγραφος 1 του κανονισμού (ΕΟΚ) αριθ. 3309/85, τα οποία περιγράφονται και παρουσιάζονται σύμφωνα με τις διατάξεις του εν λόγω κανονισμού και του παρόντος κανονισμού, που ισχύει τη στιγμή της διάθεσής τους στην κυκλοφορία και των οποίων η περιγραφή και η παρουσίαση δεν είναι πλέον σύμφωνες με τις διατάξεις των εν λόγω κανονισμών μετά την τροποποίησή τους, μπορούν να κατέχονται με σκοπό την πώληση, τη θέση σε κυκλοφορία και την εξαγωγή μέχρις ότου εξαντληθούν τα αποθέματα. Οι ετικέτες που περιλαμβάνουν τις ενδείξεις που δεν είναι πλέον σύμφωνες με τις διατάξεις του κανονισμού (ΕΟΚ) αριθ. 3309/85 και του παρόντος κανονισμού μετά την τροποποίησή τους, μπορούν να χρησιμοποιηθούν κατά τη διάρκεια περιόδου ενός έτους από την ημερομηνία εφαρμογής της τροποποίησης αυτής.  Οι προσυσκευασίες στις οποίες έχουν τυπωθεί απευθείας οι ενδείξεις που δεν είναι πλέον σύμφωνες με τις διατάξεις του κανονισμού (ΕΟΚ) αριθ. 3309/85 και του παρόντος κανονισμού μετά την τροποποίησή τους, μπορούν να χρησιμοποιηθούν κατά τη διάρκεια περιόδου δύο ετών από την ημερομηνία εφαρμογής της τροποποίησης αυτής.»  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 84 της 27. 3. 1987, σ. 1.  (2) ΕΕ αριθ. L 377 της 31. 12. 1987, σ. 20.  (3) ΕΕ αριθ. L 320 της 29. 11. 1985, σ. 9.  (4) ΕΕ αριθ. L 55 της 25. 2. 1987, σ. 4.  (5) ΕΕ αριθ. L 246 της 30. 8. 1986, σ. 71.  (6) ΕΕ αριθ. L 207 της 29. 7. 1987, σ. 26.